*Omakuva*, 1794.
**Jacques-Louis David** (30. elokuuta 1748 Pariisi – 29. joulukuuta 1825 Bryssel) oli vaikutusvaltainen ranskalainen uusklassiseen koulukuntaan kuulunut taidemaalari. Hänen maalauksensa vaikuttivat siihen, että maalausten tyyli alkoi siirtyä rokokoon kevytmielisyydestä klassiseen askeettisuuteen ja vakavuuteen, mikä sopi yhteen myöhäisvaiheen *ancien régimen* moraalisen ilmapiirin kanssa.

Davidin teoksista suuri osa on historiamaalauksia, mutta hän maalasi myös muotokuvia.

Myöhemmin Davidista tuli Ranskan vallankumouksen aktiivinen tukija ja Maximilien Robespierren ystävä. Robespierre halusi Davidin suunnittelevan vallankumoushallinnon julkiset puitteet; Davidin käsialaa olivat muun muassa vallankumousoikeutta koristaneet Brutuksen, Lepeletier de Saint-Fargeaun ja Jean-Paul Marat’n rintakuvat, joiden edessä tuomarit istuivat mustissa viitoissa, valkeissa solmioissa ja töyhtöhatuissa, kaulassaan trikolorinauhassa kannettava mitali varsinaisena virkatunnuksenaan.

Samoin Davidista tuli oikeusistuntojen ja teloituksien virallinen kuvittaja; kuuluisa on hänen ankarin vedoin tehty pelkistetty piirroksensa kuningatar Marie Antoinettesta pyövelinrattailla.

David valittiin Ranskan kansalliskokoukseen vuonna 1792. Ranskan tasavallan aikana David oli käytännössä taiteen alan diktaattori. Robespierren kukistuttua David vangittiin. Hän sai jatkaa maalaamista vankila-aikaaan, ja hänet armahdettiin vuonna 1795.

Vapauduttuaan vankilasta David liittyi Napoleonin puolelle. Tuohon aikaan hän kehitti empiretyylinsä, joka tunnetaan siitä, että se käytti lämpimiä venetsialaisia värejä. Davidilla oli satoja oppilaita, muun muassa Jean-Auguste-Dominique Ingres, mikä tekee hänestä Ranskan 1800-luvun taiteen merkittävimmän vaikuttajan.

Galleria
--------

### Historiamaalauksia

* Belisarius, 1781.*Belisarius*, 1781.
* Andromakhe suree Hektoria, 1783.*Andromakhe suree Hektoria*, 1783.
* Sokrateen kuolema, 1787.*Sokrateen kuolema*, 1787.
* Paris ja Helena, 1788.*Paris ja Helena*, 1788.
* Marat’n kuolema, 1793.*Marat’n kuolema*, 1793.
* Napoleonin kruunaus, 1806.*Napoleonin kruunaus*, 1806.
* Leonidas Thermopylain taistelussa, 1814.*Leonidas Thermopylain taistelussa*, 1814.
* Cupido ja Psykhe, 1817.*Cupido ja Psykhe*, 1817.

### Muotokuvia

* Antoine Lavoisier vaimoineen, 1788.*Antoine Lavoisier vaimoineen*, 1788.
* Marie Antoinette matkalla giljotiiniin, 16.10.1793.Marie Antoinette matkalla giljotiiniin, 16.10.1793.
* Madame de Verninac, 1798.*Madame de Verninac*, 1798.
* Anne-Marie-Louise Thélusson, 1798.*Anne-Marie-Louise Thélusson*, 1798.
* Madame Récamier, 1800.*Madame Récamier*, 1800.
* Suzanne Le Peletier de Saint-Fargeau, 1804.*Suzanne Le Peletier de Saint-Fargeau*, 1804.
* Paavi Pius VII, 1805.*Paavi Pius VII*, 1805.
* Étienne Maurice Gérard, 1816.*Étienne Maurice Gérard*, 1816.

Lähteet
-------

1. 1 2 3 4  McMullen, Roy Donald: Jacques-Louis David *Encyclopedia Britannica*. Viitattu 14.9.2023. (englanniksi)

Aiheesta muualla
----------------

* Kuvia tai muita tiedostoja aiheesta **Jacques-Louis David** Wikimedia Commonsissa

* Jacques-Louis David. Olga’s Gallery. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* Scientific illustrators
* KulturNav
* MusicBrainz
* National Gallery of Canada
* Victoria
* RKD Artists
* ULAN

 |
|  |
| Henkilöt | 
* Alankomaat
* Deutsche Biographie
* Sycomore
* Trove

 |
|  |
| Muut | 
* Europeana
* SNAC
* IdRef

 |

 |